D'Halbinsle isch scho im 1. Johrhundert vor Christùs bewohnt gsi: im Norde hät s nit indogermanisch Volch vu de Etrusker gläbbt, während de Süde vu Grieche bsidelt gsi isch. Im Johr 753 v. Chr. isch d'Stadt Rom gründet wore, wu bis 509 v. Chr. e Chönigriich gsi isch, deno e Republiik un spöter e Chaiserriich. In de Zit vum  Chaiserriich hät s Römisch Riich all meh an Bedütig un Usdehnig gwunne un bal di ganzi Appenniinehalbinsle iignuu, sini gröschti Usdehnig isch unter em Chaiser Traianus gsi, wu's vu Ängland bis uff Syyrie gange-n-isch. 395 isch es in e West- un e Osthälfti zerfalle. S Johr 476 gältet als Änd vum Römische Riich.